Ismail Haniyeh ya lashe zaben shugaban hukumar siyasar kungiyar Hamas - china radio international
Ismail Haniyeh ya lashe zaben shugaban hukumar siyasar kungiyar Hamas
2017-05-07 12:57:30
Kakakin reshen kungiyar Hamas dake zirin Gaza ya fidda wata sanarwa a jiya Asabar, inda ya gaskata cewa, Ismail Haniyeh ya lashe babban zaben shugaban hukumar siyasa ta kungiyar. Cikin sanarwar, an kuma bayyana cewa, duk da cewa an gamu da matsaloli da dama, amma kungiyar ta cimma nasarar gudanar da zaben cikin yanayin zaman lafiya yadda ya kamata. Kana, shugabannin kungiyar Hamas sun halarci taron wadanda suke da zama a birnin Doha na kasar Qatar da yankin Gaza ta tsarin bidiyo daga nesa, inda suka nuna goyon baya ga Ismail Haniyeh da ya maye gurbin sabon shugaban hukumar siyasa na kungiyar. Amma, cikin sanarwar, ba a yi bayani kan ko Ismail Haniyeh zai gudanar da aikinsa a yankin Gaza ko a birnin Doha ba, wanda a halin yanzu yake kasancewa a yankin Gaza. A shekarar 1987, aka kafa kungiyar Hamas, wadda take sa ran rushe Isra'ila ta hanyar yake-yake, shi ya sa, Isra'ila da kunigyar tarayyar kasashen Turai da kuma kasar Amurka suka mayar da kungiyar Hamas a matsayin kungiyar 'yan ta'adda. (Maryam)
ga wasuv An yi shawarwari a tsakanin firaministocin Sin da Isra'ila 2017-03-21 10:36:26v Mataimakiyar babban magatakardan MDD ta yi murabus 2017-03-18 13:40:59v MDD: Ba wata dabara ta daban baya ga kudurin samar da kasashen biyu 2017-02-16 13:41:08v Kungiyoyin Falesdinuwa 17 sun bukaci kotun kolin Isra'ila da ta yi watsi da dokar gina matsugunan Yahudawa 2017-02-09 11:11:05v Dokar gina matsugunan Yahudawan Isra'ila ta sabawa dokar kasa da kasa, in ji Guterres 2017-02-08 10:53:32v Kungiyar EU ta daukaka kara kan fitar da kungiyar Hamas cikin kungiyoyin 'yan ta'adda 2015-01-20 11:21:28